हार्डी-वेनबर्ग नियम
हार्डी-वेनबर्ग नियम (अंग्रेज़ी: Hardy-Weinberg law) जनसंख्या आनुवंशिकी का एक सिद्धांत है जिसे हार्डी तथा वेनबर्ग दोनो ने स्वतंत्र रूप से पेश किया है। इस नियम के अनुसार एक आदर्श जनसंख्या में विभिन्न अलील (युग्मविकल्पी) और जीनोटाइप की आवृत्तियाँ पीढी दर पीढी अपरिवर्तित रहतीं हैं। यह नियम उन्हीं जनसंख्याओं पर पूर्णतः लागू होगा जो इन आदर्शों का पालन करतीं हैं  : १. जनन केवल लैंगिक हो २. एक समय पर केवल एक ही पीढी जीवित रहे ३. प्रजनन क्रमहीन रहे ४. दोनो लिंगों की प्रजनन की संभावना बराबर रहे ५. जनसंख्या अति विशाल रहे ६. दोनो लिंगों में बराबर अलील आवृत्तियाँ हों ७. जनता प्रवास, परिवर्तन, या प्राकृतिक चयन से मुक्त हो। 8. उत्परिवर्तन नहीं हो। कल्पना कीजिये एक द्विगुणित जनसंख्या जिसमें अलील A तथा a का मिश्रण हो और इनकी आवृत्तियाँ हों f ( A ) = p {\displaystyle f(A)=p} तथा f ( a ) = q {\displaystyle f(a)=q} जो की इस प्रकार निर्धारित की गईं हों कि p + q = 1 {\displaystyle p+q=1} (सभी आवृत्तियाँ यहाँ संभावनाओं के रूप में लिखीं जाएँगी)। इनके बल पर जीनोटाइप की आवृत्तियाँ निकालने पर हम पाते हैं कि f ( A A ) = p 2 {\displaystyle f(AA)=p^{2}} , f ( A a ) = 2 p q {\displaystyle f(Aa)=2pq} , और f ( a a ) = q 2 {\displaystyle f(aa)=q^{2}} । हम यह भी पाते हैं कि f ( A A ) + f ( A a ) + f ( a a ) = ( p + q ) 2 = 1 {\displaystyle f(AA)+f(Aa)+f(aa)=(p+q)^{2}=1} , जिससे हमें आनुवंशिक संतुलन की प्राप्ति होती है।